钦定古今图书集成/明伦汇编/氏族典/第383卷 > 李孝怡
## 钦定古今图书集成/明伦汇编/氏族典/第383卷 > 李孝怡

按《魏书李顺传》：“季显族弟孝怡，字悦宗，中书学生，从
中山王英破萧衍临川王萧宏于梁城，除朔州安北
府长史，迁冠军将军、魏郡太守、相州刺史。中山王熙
据邺起兵也，孝怡阴结募城民与熙长史柳元章、别
驾游荆之等率众擒熙，赏爵昌乐伯。灵太后反政，除
名为民。永安初，除左将军、太中大夫，仍为防城都督”，
以拒葛荣之勋，赐爵赵郡公。三年，迁骠骑大将军、左
光禄大夫。武定六年卒。